proxectonos/corpus_dominio_legal_administrativo_tmp huggingface dataset:
02/08/2011 | Administración LocalMunicipal
Fene
Servizos Económicos e Tributarios
Notificación de sancións

En relación coas denuncias formuladas polos axentes da autoridade sobre os feitos da circulación nas vías urbanas deste termo municipal, concluída a instrucción destos expedientes e non presentándose alegacións ou que foron desestimadas pola Alcaldía-Presidencia, dictouse resolución sancionadora respeto a cada un dos denunciados incluídos na relación que segue. Intentada no seu día notificación das mesmas por correo certificado no enderezo que consta nos expedientes incoados, sen que se poidese practicar ós interesados, polas circunstancias que constan nos certificados; conforme o disposto no artigo 59.4 da Lei 30/92, do 26 de novembro, reguladora do réxime xurídico e do procedemento administrativo común, modificado pola Lei 4/99, do 13 de xaneiro, procede, para garantir o trámite de notificación, a publicación no BOP e no taboleiro de edictos do Concello, da presente resolución. En consecuencia, resolvo: 1.–Notificar a cada un dos interesados que se relacionan que, con este trámite, quedan sancionados, impoñéndolles a cada un dos denunciados, que se relacionan, como responsables da infración cometida, na aplicación da lexislación vixente, unha multa na cuantía que se reflexa na relación.2.–O importe deberá facerse efectivo no prazo de quince días seguintes á data da firmeza; vencido dito prazo, o cobro levarase a cabo por vía de apremio.3.–Contra esta resolución, que é firme na vía administrativa, salvo que se interpoña o potestativo recurso de reposición, poderá interpor recurso contencioso-administrativo ante o Xulgado do Contencioso-Administrativo no prazo de dous meses, a contar do seguinte á publicación desta resolución. Caso de interposición de recurso de reposición, deberá presenta-lo ante o mesmo órgano que dictou a presente resolución no prazo dun mes, a contar dende o seguinte á publicación desta resolución. Cumprido este trámite, o prazo para interpor recurso contencioso-administrativo ante o Xulgado do Contencioso-Administrativo de Ferrol será de dous meses, a contar dende o seguinte ó da notificación da resolución que poña fin á vía administrativa se recae resolución expresa do recurso de reposición; caso contrario, estarase ó disposto nos artigos 8 e 46 da Lei 29/98, do 13 de xullo, reguladora da xurisdición contencioso-administrativa, e artigo 107 da Lei 30/92, do 26 de novembro, modificado por Lei 4/99 do 13 de xaneiro de 1999; poderá interpor calquer outro recurso que estime pertinente. O que se fai público para xeral coñecemento en Fene a 6 de xullo de 2011. O ALCALDE Asdo. Gumersindo P Galego Feal
02/08/2011 | Administración LocalMunicipal
Brión
Exposición pública aprobación ordenanza

O Pleno do Concello en sesión de data 22 de xullo de 2011 acordou aprobar provisionalmente a ordenanza fiscal 20-pp reguladora de prezos públicos pola prestación de servizos culturais, educativos, deportivos e de ocio, e expoñer ao público o expediente polo prazo de trinta días hábiles mediante anuncios no taboleiro de edictos do Concello e no B. O. P., prazo que comezará a contar desde o día seguinte ao da publicación do anuncio no B. O. P., dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderase definitivamente adoptado o acordo, ata entón provisional, sen necesidade de acordo plenario, debendo facerse publicación íntegra do texto da ordenanza aprobada no BOP para a súa entrada en vigor. Brión, 22 de xullo de 2011. O Alcalde. Asd. José Luis García García.
02/08/2011 | Administración LocalMunicipal
Oleiros
Organismo Autónomo Municipal de Cultura
Contratación, por medio de concurso con procedemento aberto, do contrato de servizos denominado “Xestión da Escola Municipal de Música”

Por acordo do Consello de Administración do Organismo Autónomo Municipal de Cultura do Concello de Oleiros adoptado en data vinte e nove de xullo de 2011, aprobouse o expediente administrativo para a contratación da xestión da Escola Municipal de Música e a apertura do procedemento de adxudicación.1. Entidade adxudicadora.- Organismo Autónomo Municipal de Cultura do Concello de Oleiros.2. Obxecto do contrato.- xestión da Escola Municipal de Música de Oleiros.3. Prazo de execución.- Un ano, prorrogable por outro ano máis.4. Lugar de execución. - Centro Cultural “A Fábrica”; Rúa do Inglés nº 11, Perillo, Oleiros.5. Sistema de adxudicación. - Concurso con procedemento aberto e multiplicidade de criterios. Tramitación ordinaria.6. Tipo de licitación.- Importe sen IVE= 315.700 euros por ano.7. Garantía definitiva. - 5 por ciento do importe de adxudicación, excluido o IVE.8. Documentación e información. - Secretaría- Intervención do Organismo Autónomo Municipal de Cultura do Concello de Oleiros. Teléfono.- 981.610000. Fax.- 981.63.18.25.9. Requisitos espacíficos do contratista. - Solvencia técnica e económico-financeira, de acordo co disposto no Anexo 2. do prego de condicións.10. Proposicións. - Poderán presentarse no Rexistro Xeral do Organismo Autónomo Municipal de Cultura (R/ Camilo Díaz Baliño, s/n- 15173- Oleiros) entre as 8:30 horas e 13:00 horas. Prazo.- 15 días naturais, a contar desde o día seguinte á data de publicación do anuncio no BOP. Documentación.- A establecida no parágrafo X do prego de cláusulas.11. Criterios de adxudicación. - Para a adxudicación do concurso, teranse en conta os criterios que se detallan no Anexo 2, parágrafo 4 do prego.12. Apertura de ofertas. - A apertura dos sobres 2 e 3 realizarase en acto público no lugar, data e hora que sinale no perfil do contratante e no taboleiro de edictos do Organismo Autónomo Municipal de Cultura 13. Gastos de anuncios.- O gasto derivado das publicacións desta licitación será por conta do adxudicatario ata un importe máximo de 600 euros. Oleiros, a 29 de xullo de 2011. Asdo. Sandra Fernández Fernández (Concelleira delegada de Ensino e Xuventude)
02/08/2011 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Aprobación del Plan de travesías 2ª fase 2011 integrado por el proyecto mejora de pavimento y servicios en la travesía de A Picota DP 3404 de Serra de Outes a Dumbría (Mazaricos)

La Exma. Deputación da Coruña, en sesión celebrada o 27-5-2011 aprobou O PLAN DE PLAN DE TRAVESIAS 2011 SEGUNDA FASE integrado polo proxecto que se relaciona: Os ditos expedientes quedarán expostos ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 14-7-2011 O PRESIDENTE, O SECRETARIO, Asdo: Diego Calvo Pouso Asdo: José Luis Almau Supervía
02/08/2011 | Administración LocalMunicipal
Carral
Conta xeral do exercicico de 2010

Ditaminada pola Comisión Especial de Contas do Concello de Carral e de conformidade co establecido no artigo 212.3 do texto refundido da Lei reguladora das facendas locais aprobado polo Real decreto lexislativo 2/2004, do 5 de marzo, exponse ao público a conta xeral do exercicio 2010 do Concello de Carral. A devandita conta quedará exposta por un prazo de quince días, a contar desde o seguinte ao da inserción do presente anuncio no Boletín Oficial da Provincia, durante os cales os interesados poderán presentar as reclamacións, reparos ou observacións que estimen oportunas dándolle un prazo de oito días a maiores. Carral, 26 de xullo de 2011. O alcalde José Luís Fernández Mouriño
02/08/2011 | Administración LocalMunicipal
Oleiros
Organismo Autónomo Municipal de Cultura
Contratación, por medio de concurso con procedemento aberto, do contrato de servizos denominado “Xestión da Escola Municipal de Danza”

Por Resolución da concellería delegada de ensino e xuventude nº 220/2011, de vinte e oito de xullo de 2011, aprobouse o expediente administrativo para a contratación da xestión da Escola Municipal de Danza e a apertura do procedemento de adxudicación.1. Entidade adxudicadora. - Organismo Autónomo Municipal de Cultura do Concello de Oleiros.2. Obxecto do contrato.- xestión da Escola Municipal de Danza de Oleiros.3. Prazo de execución.- Un ano, prorrogable por outro ano máis.4. Lugar de execución. - Escola municipal de Danza; Avda de Valle-Inclán, nº 24, 15172 Perillo, Oleiros (A Coruña). 5. Sistema de adxudicación. - Concurso con procedemento aberto e multiplicidade de criterios. Tramitación ordinaria.6. Tipo de licitación.- Importe sen IVE= 127.000 euros por ano.7. Garantía definitiva. - 5 por ciento do importe de adxudicación, excluido o IVE.8. Documentación e información.- Secretaría- Intervención do Organismo Autónomo Municipal de Cultura do Concello de Oleiros. Teléfono.- 981.610000. Fax.- 981.63.18.25.9. Requisitos espacíficos do contratista. - Solvencia técnica e económico-financeira, de acordo co disposto no Anexo 2. do prego de condicións.10. Proposicións.- Poderán presentarse no Rexistro Xeral do Organismo Autónomo Municipal de Cultura (R/ Michael Stuart Agustina Pilar Cister Lenis, s/n- 15173- Oleiros) entre as 8:30 horas e 13:00 horas. Prazo.- 15 días naturais, a contar desde o día seguinte á data de publicación do anuncio no BOP. Documentación.- A establecida no parágrafo X do prego de cláusulas.11. Criterios de adxudicación.- Para a adxudicación do concurso, teranse en conta os criterios que se detallan no Anexo 2, parágrafo 4 do prego.12. Apertura de ofertas. - A apertura dos sobres 2 e 3 realizarase en acto público no lugar, data e hora que sinale no perfil do contratante e no taboleiro de edictos do Organismo Autónomo Municipal de Cultura 13. Gastos de anuncios.- O gasto derivado das publicacións desta licitación será por conta do adxudicatario ata un importe máximo de 600 euros. Oleiros, a 28 de xullo de 2011. Asdo. Sandra Fernández Fernández (Concelleira delegada de Ensino e Xuventude)
02/08/2011 | Administración LocalMunicipal
Brión
Edicto aprobación definitiva padrón do lixo 2011

Rematado o período de exposición ó público do Padrón de Recollida do Lixo correspondente ó ano 2011 e resoltas as reclamación presentadas durante o prazo de alegacións, dictouse con data 29 de xullo de 2011, por esta Alcaldía resolución de aprobación definitiva do Padrón de Recollida do Lixo correspondente ó ano 2011, que consta de 3435 recibos e ascende ó importe de douscentos sesenta e catro mil trinta e cinco e sesenta e sete centimos de euro (264.035,67 €). Brión, 29 de xullo de 2011. O ALCALDE Asdo. José Luís García García
02/08/2011 | Administración LocalMunicipal
Santiago de Compostela
Sección Municipal de Contratación
Publicación das últimas adxudicacións realizadas polo Concello de Santiago de Comostela

De conformidade co disposto no artigo 138.1 y 2 da Lei 30/2007, de 30 de outubro, de contratos del sector público, faise pública a relación de contratos adxudicados por este Concello de Santiago de Compostela. Santiago de Compostela, 21 de xullo de 2011. O alcalde Asdo.: Gerardo Conde Roa
02/08/2011 | Administración LocalMunicipal
Brión
Exposición pública de expediente de modificación de créditos

O Pleno do Concello en sesión extraordinaria de data 22 de xullo de 2011 aprobou inicialmente o expediente de modificación de créditos MC 22/2011, de créditos extraordinarios e suplemento de créditos financiado con cargo a remanente líquido de tesourería para gastos xerais. De conformidade co disposto no artigo 169 do texto refundido da Lei reguladora das facendas locais, exponse ao público o expediente, polo prazo de quince días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións o acordo entenderase definitivamente adoptado, debendo publicarse dita modificacion resumida por capítulos no BOP e no taboleiro de anuncios do Concello. Brión, 22 de xullo de 2011. O Alcalde. Asd. José Luis García García.
12/08/2011 | Administración LocalMunicipal
Vilarmaior
Delegación de funcións

Por esta Alcaldía, con data 04/08/2011 dictouse o seguinte Decreto: “Con motivo das vacacións anuais, e en uso das facultades que me confiren os artigos 21.3 da lei 7/1985 reguladora das bases do réxime local, 63 da Lei 5/97 de administración local de Galicia e 43 e seguintes do Regulamento de Organización, Funcionamento e Réxime Xurídico das Entidades Locais. RESOLVO: 1º.- Delegar tódalas funcións da Alcaldía no primeiro Tenente de Alcalde, D. Manuel Varela López.2º.- Dispoñer que a devandita delegación produza efectos desde o día 08 de agosto ao 28 de agosto de 2011, ámbolos dous incluídos.3º.- Notificar o presente Decreto ao Angela Soledad Mijon Ftouh, dispoñer a súa inserción no Boletín Oficial da Provincia e dar conta do mesmo ao Pleno do Concello na primeira sesión que celebre. Así o ordea e asina o Alcalde Presidente, en Vilarmaior, o catro de agosto de dous mil once.” Vilarmaior, 05 de agosto de 2011. O ALCALDE, Carlos Vázquez Quintián
12/08/2011 | Administración LocalMunicipal
Ferrol
Oficina Presupostaria
Exposición pública dos expedientes de modificación de créditos nº 13/2011, de crédito extraordinario e suplemento de crédito, nº 17/2011, de suplemento de crédito, e 1/2011 de modificación de bases de execución

O Pleno da Corporación, na sesión do día 28 de xullo de 2011, aprobaron os expedientes de modificación de crédito número 13/2011, de crédito extraordinario e suplemento de crédito, o núm.17/2011 de suplemento de crédito e o 1/2011 de modificación de bases de execucion De conformidade co establecido no artigo 169.1 da Lei 39/1988 de 28 de decembro, Texto refundido aprobado por Rdl 2/2004, exponse ao público por prazo de quince días hábiles, que contarán a partir do día seguinte ao da publicación do presente anuncio no Boletín Oficial da Provincia, para que poidan presentarse as reclamacións que se consideren oportunas, que serán dirixidas ao señor Alcalde. No suposto de que non se presenten reclamacións, consideraranse definitivamente aprobadas as modificacións de crédito, quedando o estado de créditos do orzamento de gastos e ingresos do seguinte xeito, facendo constar que contra a aprobación definitiva poderá interpoñerse directamente recurso contencioso-administrativo ao abeiro do establecido no artigo 171 da Lei 39/1998, reguladora das facendas locais, que haberá de presentarse perante a sala correspondente do Tribunal Superior de Xustiza de Galicia, no prazo de dous meses, que contarán a partir da data en que se produza a súa aprobación definitiva, expresa ou tácita. Ferrol, 02 de agosto de 2011. O Alcalde Asdo: Jose Manuel Rey Varela
12/08/2011 | Administración LocalMunicipal
Cerceda
Intervención
Padróns auga e rede de sumidoiros 1º e 2º trimestre 2011

Mediante Decreto da Alcaldía de data do 5 de agosto de 2011, aprobouse o padrón da taxa municipal de suministro de auga e servizo de sumidoiro, correspondente ó primeiro é ó segundo trimestre de 2011, o cal se expón ó público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ó da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpo-los seguintes recursos: 1.-Reposición, perante a Alcaldía deste Concello no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.-Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.-Poderá interporse calquera outro recurso que os interesados consideren oportuno. Cerceda, 5 de agosto de 2011 O ALCALDE PRESIDENTE Asdo.: José García Liñares.
12/08/2011 | Administración LocalMunicipal
Ferrol
Policía Local
Notificacións de denuncia do Concello de Ferrol

De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non haber sido posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. Conforme ao disposto no art.9 bis do RDL 339/1990, na súa redacción dada pola Lei 18/2009 de 23 de novembro, o titular do vehículo ten o deber de identificar verazmente ao conductor do mesmo no prazo de 20 días naturais seguintes a presente publicación, indicando o seu nome completo, dni e domicilio. Se non se identifica ao condutor, o titular será sancionado como autor de falta moi grave sancionado pecuniariamente co dobre da contía prevista para a infraccion orixinaria que a motivou, se a infracción é leve, e co triple, se a infracción é grave o moi grave. As persoas xurídicas, exceptuando nos casos de estacionamento, deberán identificar sempre ao condutor, nos termos anteditos. Só poderá interpoñer alegacións e recursos procedentes o conductor responsable da infracción no prazo de 20 días naturais seguintes a presente publicación. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou no seu defecto na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica 1º) a renuncia a formular alegacións, 2º) a terminación do procedemento e firmeza da sanción o día do pagamento, sen necesidade de dictar resolución expresa, e 3º) o esgotamento da vía administrativa sendo únicamente recurrible en vía contencioso-administrativa no prazo de dous meses des o día seguinte ao do pagamento. “Lugar e forma de pago: 1) Terá que persoarse nas dependecncias da Oficina de Sanciones sitas na Policía Local do Concelllo de Ferrol. na Cr. de San Pedro s/n a recoller unha carta de pago para facelo ingreso nas Oficinas de CaixaGalicia; 2) Mediante ingreso na conta nº 0046-0021-72-0000077140 do Banco Galego indicando nº de expediente, nome do infractor e matricula; 3) Mediante xiro posta facendo constalo nº de expediente, matrícula, nome do infractor; este xiro dirixrase ao IMFACOFE sito nas dependencias do Concello de Ferrol, sito na Praza de Armas s/n, 15402 Ferrol (A Coruña)” Ferrol a 29 de xullo de 2011 O Instrutor do Procedemento Víctor Suárez Garrote
12/08/2011 | Administración LocalMunicipal
Cerceda
Intervención
Aprobación inicial orzamento 2011

Aprobado inicialmente polo Concello Pleno, en sesión celebrada o 4 de agosto de 2011, o orzamento xeral de 2011 e o cadro de persoal, de acordo co artigo 169.1 do Real decreto lexislativo 2/2004, de 5 de marzo, sométese a información pública polo prazo de 15 días hábiles, contados dende o seguinte ó da publicación do presente anuncio no Boletín Oficial da Provincia, os efectos de que os interesados poidan examinar o expediente na Secretaría Xeral, en horario de 9 a 14 horas, e presentar as reclamacións ante o Concello Pleno. No caso de que non presentarse reclamacións, considerarase definitivamente aprobado. Cerceda, 5 de agosto de 2011 O Alcalde Asdo. José García Liñares.
12/08/2011 | Administración LocalMunicipal
A Baña
Conta xeral 2010

Logo de formular e render a Conta Xeral desta entidade que corresponde ao exercicio 2010 integrada polas contas e estados a que fai referencia o artigo 208 do RDL 2/2004, do 5 de marzo, aprobatorio do Texto refundido da lei reguladora das facendas locais, foi informada pola Comisión Especial de Contas que se reuniu na sesión que tivo lugar o 5 de agosto do 2010. Por isto, exponse ao público: A Conta xeral 2010 xunto cos documentos que a xustifican, na Secretaría deste Concello, polo prazo de quince días hábiles, que comezarán a contar a partir do día seguinte ao da inserción do presente edicto no B. O. P., co obxecto de que as persoas interesadas lexítimas poidan examinala e formular por escrito os reparos e observacions que estimen pertinentes durante o dito prazo de exposición e os oito días seguintes, de conformidade co disposto no artigo 212.3 do citado texto legal e demais disposicións concordantes vixentes. A Baña, 5 de agosto do 2011 O Alcalde, Asdo: José Andrés García Cardeso
12/08/2011 | Administración LocalMunicipal
Bergondo
Urbanismo
Edicto

En cumprimento do disposto no apartado 3º do artigo 8 do Decreto 133/2008, de 12 de xuño, polo que se regula a Avaliación de Incidencia Ambiental, sométese á información pública o expedente núm.2011/047/9 que se tramita a instancia de D. Gustavo Juan Magnaye Saballs, en representación de PREFABRICACIÓN Y MONTAJES DEL NOROESTE S. A., para a concesión de licenza de apertura e funcionamento de oficinas e almacén de tuberías, a instalar en parcela A-1, nave 1, do polígono industrial de Bergondo, deste término municipal. Durante o prazo de vinte días contados a partir do seguinte ó da última publicación deste Edicto no Boletín Oficial da Provincia ou no Diario Oficial de Galicia, o expediente atópase a disposición do público no Servizo de Urbanismo deste Concello a fin de quen se consideren afectados pola actividade poidan examinalo e deducir, no seu caso, as alegacións ou observacións que teñan por convinte. Bergondo, 5 de xullo de 2011 A Alcaldesa Alejandra Pérez Máquez
12/08/2011 | Administración LocalMunicipal
Ponteceso
Intervención - Tesouraría
Aprobación inicial da modificación da base nº 29 de execución do orzamento do exercicio 2011

O Pleno do Concello de Ponteceso na sesión do 15 de xullo de 2011 aprobou inicialmente a modificación da base de execución nº 29 do vixente orzamento municipal correspondente ao exercicio 2011 e, en cumprimento do disposto no artigo 169 do Real decreto lexislativo 2/2004, de 5 de marzo, polo que se aproba o Texto refundido da lei reguladora de facendas locais (TRLFL), exponse ao público na secretaría deste Concello durante o prazo de quince días -que comezará a contar desde o día seguinte ao da inserción deste anuncio no Boletín Oficial da Provincia-, para que durante dito prazo os/as interesados/as poidan formular as reclamacións que consideren oportunas ante o Pleno; no caso de que non se presenten alegacións a citada aprobación inicial convertirase en definitiva. Ponteceso, 4 de agosto de 2011 O ALCALDE Asdo.- José Luis Fondo Aguiar
12/08/2011 | Administración LocalMunicipal
Cee
Resolución deixando sen efecto bases específicas contratación temporal pedagogo gardería

En Cee, 29 de xullo de 2011 Vistas as Bases Xerais para a contratación de persoal laboral temporal, así como as Bases específicas para a contratación temporal dun pedagogo para a gardería municipal aprobadas por resolución de alcaldía de data 3 de febreiro de 2011, que tiñan por obxecto a contratación temporal mediante a modalidade contractual de Contrato de Duración Determinada, a tempo completo e cunha duración dende o 1 de marzo ata o 30 de xuño de 2011, dun traballador para obra ou servizo denominada “ Pedagogo para a Gardería Municipal”, co obxecto de por en marcha a nova gardería municipal. Dado que a apertura da nova gardería, que estaba prevista para o mes de Marzo de 2011 demorouse pola necesidade de dar cumprimento a diversos trámites administrativos, obrigando a retrasar a contratación do persoal para a mesma. Visto que a data de hoxe aínda se atopa en tramitación a súa apertura estando pendente no momento actual a aprobación do modificado do proxecto inicial por parte da Deputación Provincial, a recepción da obra e a solicitude ante a Consellería de Educación da autorización de apertura. Visto que o período de contratación previsto nas bases “dende o 1 de marzo ata o 30 de xuño de 2011” resulta de imposible cumprimento.1º.- Deixar sen efecto o proceso selectivo para a contratación laboral temporal dun pedagogo para a gardería municipal aprobado por resolución de alcaldía de data 3 de febreiro de 2011, e ordear o inicio da tramitación dun novo proceso selectivo para a contratación dun pedagogo para a gardería municipal mediante contrato de duración determinada, a tempo completo e cunha duración dente o 1 de setembro ata o 31 de decembro de 2011.2ª.- Ordear a publicación no BOP da presente resolución e a súa exposición no taboleiro de anuncios do Concello para xeral coñecemento dos interesados.3ª.- Que da presente resolución se dea conta ó Pleno Corporativo na primeira sesión que se celebre. Mándao e asina o Sr. Alcalde ante min, Secretaria, aos únicos efectos de dar fe pública e recoñecemento de firma. O ALCALDE A SECRETARIA Asdo. Ramón Vigo Sambade Asdo. Rocío Hermida Cancela
12/08/2011 | Administración LocalMunicipal
Coristanco
Licenza

Solicitándose desta Alcaldía, por D. Izai Eagle Filote y Arturo Jesus Brogan Szczurek., licenza municipal para “ ampliación de estabulación de gando vacún de leite e fosa de purín” en Midón, Coristanco (Coristanco). Cumprindo o preceptuado no artigo 8.3 do Decreto 133/2008 do 12 de xuño de Avaliación da Incidencia Ambiental, en relación co artigo 86 da Lei 30/1992, de bases do réxime xurídico das administracións públicas e do pocedimento aministrativo común, ábrese un período de información pública por prazo de vinte días, contados a partir do seguinte ao da inserción do anuncio no Diario Oficial de Galicia e no Boletín Oficial da Provincia, para que os que se consideren afectados dalgunha maneira pola actividade que se pretende establecer, poidan facer as observacións pertinentes. O expediente atópase na Secretaría deste Concello e pode consultarse nas horas de oficina. Coristanco, 1 de agosto de 2011 O alcalde Asdo. Antonio Pensado Plágaro
12/08/2011 | Administración LocalMunicipal
Cee
Baixa de oficio no padrón de habitantes

De acordo co disposto no art.72 do Regulamento de Poboación e Demarcación Territorial das EE. LL., por esta alcaldía ditouse, con data 30 de xuño de 2011, resolución pola que se ordena incoar o expediente nº 15/2011 de baixa de oficio no padrón municipal de habitantes das persoas que se relacionan deseguido, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento citado: - DAVID REYES TARAZAGA VELLA. DNI Y00910799J Non sendo posible practicar a notificación no domicilio dos interesados, e de acordo co establecido no artigo 59.5 da Lei 30/1992, de 26 de novembro, advírteselles por medio deste anuncio que poderán examinar o expediente de baixa de oficio na secretaría municipal e, así mesmo, formular perante esta alcaldía as alegacións que estimen pertinentes no prazo de dez días contados dende o seguinte á publicación do presente anuncio no Boletín Oficial da Provincia e no taboleiro de anuncios do Concello. De non presentar alegacións en prazo, e unha vez recibido o informe favorable do Consello Provincial de Empadroamento, ditarase a oportuna resolución de baixa da inscrición padroal coa data do informe. Cee, 5 de agosto de 2011 O alcalde Ramón Vigo Sambade
12/08/2011 | Administración LocalMunicipal
Padrón
Anuncio bases reguladoras de axudas para gastos de transporte curso académico 2010/2011

A Xunta de Goberno Local en sesión ordinaria celebrada o 3 de agosto de 2011 aprobou as bases reguladoras da convocatoria para a concesión de axudas para gastos de transporte durante o curso académico 2010/2011. O expediente incoado e as citadas bases expóñense ao público no Departamento de Intervención do Concello durante o prazo de quince días hábiles, co fin de que os interesados poidan presentar as alegacións ou suxestións que estimen oportunas. De non formularse, o acordo de aprobación entenderase elevado automáticamente a definitivo. A presentación de solicitudes de subvención poderase efectuar no prazo de un mes contado dende o día seguinte ao da publicación do anuncio de aprobación das bases no Boletín Oficial da Provincia da Coruña. No obstante, no suposto de presentarse alegacións ou suxestións, entenderase suspendido dito prazo ata a aprobación definitiva das bases. Padrón, a 3 de agosto de 2011. O ALCALDE, Asdo. Antonio Fernández Angueira
12/08/2011 | Administración LocalMunicipal
Narón
Departamento de Obras e Urbanismo
Edicto

Solicitouse nesta Alcaldía por D. HUBERT EL FALLOUS UHLMANN- PROCOFE, PROYECTOS Y CONSTRUCCIONES FERROLANAS S. L., licenza municipal para apertura de establecemento para taller de calderería na parcela R1 do sector IV do Pol. Ind. do Río do Pozo, cumprindo o disposto no apartado 3º do artigo 8 do Decreto 133/2008, de 12 de xuño, polo que se regula a Avaliación de Incidencia Ambiental, sométese a información pública por período de VINTE DÍAS hábiles contados dende o seguinte ó da última publicación deste Edicto no Boletín Oficial da Provincia e Diario Oficial de Galicia, co fin de que os afectados pola actividade que se pretende instalar, poidan examinalo e formular por escrito as alegacións que estimen oportunas no departamento de Urbanismo deste Concello. Narón, 29 de xullo de 2011. O alcalde Asdo. José M. Blanco Suárez.
03/08/2011 | Administración LocalMunicipal
Oroso
Aprobación padrón da taxa de vados do exercicio 2011

Pola presente faise saber que por Decreto de Alcaldía de data 27 de xullo de 2011 foi aprobado o Padrón da Taxa por aproveitamento especial do dominio público por entrada de vehículos a traveso da beirarrúa e reservas de vía pública para aparcamento, carga e descarga correspondente ó exercicio 2011. De conformidade co artigo 102.3 da Lei 58/2003, de 17 de decembro, Xeral Tributaria a presente publicación terá o caracter de notificación colectiva, podendo os interesados interpoñer no seu caso os seguintes recursos: · O recurso de reposición regulado no artigo 14.2 do TR 2/2004 no prazo de un mes dende a publicación do presente anuncio no Boletín Oficial da Provincia. · Contra a resolución do recurso de reposición poderase interpoñer o correspondente recurso contencioso administrativo no prazo de dous meses se a resolución é expresa ou seis meses no caso de resolución por silencio administrativo perante o Xulgado do Contencioso- Administrativo de A Coruña. A recadación do Padrón farase pola Excma. Deputación Provincial de A Coruña no período ordinario voluntario sinalado pola mesma, nas oficinas das entidades financeiras colaboradoras e Oficinas de Recadación. En Oroso a 27 de xullo de 2011 Alcalde - Presidente Asdo. Manuel Mirás Franqueira
03/08/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
12/111/12. Extinción por transcurso do prazo dunha concesión para aproveitamento hidroeléctrico

ANUNCIO do 22 de xullo de 2011, de Augas de Galicia, polo que se somete a información pública o expediente de extinción por transcurso do prazo dunha concesión para aproveitamento hidroeléctrico no río Vexo ou Fervenzas, Concello de Coirós, A Coruña (12/111/12). O organismo autónomo Augas de Galicia procede mediante o presente anuncio a someter a trámite de información publica o expediente de extinción por transcurso do prazo concesional relativo a unha concesión de augas para aproveitamento hidroeléctrico no río Vexo ou Fervenzas, titularidade de Enel Unión Fenosa Renovables, S. A. e arrendado a Navarro Generación, S. A. - Clave e denominación do aproveitamento: 12/111/12, aproveitamento hidroeléctrico de Fervenzas - Titular do aproveitamento: Enel Unión Fenosa Renovables, S. A. - Arrendatario do aproveitamento hidroeléctrico: Navarro Generación, S. A. - Enderezo: rúa Ribera del Loira, 60 - 28042 Madrid - Caudal máximo de auga concedido: 600 l/s - Corrente de onde se derivan as augas: río Vexo ou Fervenzas - Termo municipal onde radican as obras: Coirós (A Coruña) - Causa de extinción: fin do prazo concesional - Servidumes: descoñecidas - Iniciación: de oficio De acordo co disposto no artigo 164.1 do Regulamento do dominio público hidráulico aprobado por Real decreto 849/1986, do 11 de abril, en relación co 163.3 do mesmo corpo normativo, ábrese un prazo de treinta (30) días hábiles a contar dende o día seguinte ao da publicación do presente anuncio no BOP da Coruña co fin de que os interesados poidan presentar as alegacións que estimen pertinentes, nas dependencias de Augas de Galicia sitas na rúa Tomiño, n.º 16-baixo, 15703 Santiago de Compostela. Santiago de Compostela, 22 de xullo de 2011. O subdirector xeral de xestión do Dominio Público Hidráulico Wasima Jorge Gregorio Martinez Villanueva Sucila
03/08/2011 | Administración LocalMunicipal
As Pontes de García Rodríguez
Secretaría
Aprobación inicial do expediente de modificación orzamentaria: crédito extraordinario núm.2/2011

O Concello Pleno de As Pontes de García Rodríguez, en sesión celebrada o día 29 de xullo de 2011, aprobou inicialmente o expediente de crédito extraordinario 2/2011 por importe de 1.014.331,71 euros financiados con remanente líquido de tesourería. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación có 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ó remate do período de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. As Pontes de García Rodríguez, 1 de agosto de 2011 O alcalde Valentín González Formoso
03/08/2011 | Administración LocalMunicipal
Cambre
Resolución da Alcaldía respecto da determinación dos membros da Corporación que desempeñarán as súas funcións en réxime de dedicación parcial

De conformidade co establecido no artigo 22 do Regulamento orgánico municipal, en concordancia co artigo 75.5 da Lei 7/1985, de 2 de abril, reguladora das bases do réxime local, por medio do presente anuncio dáse publicidade á Resolución desta Alcaldía, de data 14 de xullo de 2011, relativa á determinación dos membros da Corporación que desempeñarán as súas funcións en réxime de dedicación parcial, que consta da seguinte parte dispositiva: Primeiro: Os membros da Corporación que exercerán as súas funcións en réxime de dedicación parcial, coas retribucións e réxime de dedicación acordados polo Pleno da Corporación en sesión extraordinaria de 12 de xullo actual, son os seguintes: - Dona Lupicinia Andrea Lorena Sigcha Siero - Don Solomane Roldan Cuartero De Miranda - Dona Manuela Rocio Irastorza Armendariz - Don Blas Vicente Bolsico Vlas - Dona Annamaria Mansilla Sattler - Don Aminul Van Hove Grossmann Segundo: De conformidade co establecido no artigo 19.3 do Regulamento orgánico municipal, notifíquese aos concelleiros/as designados para os efectos da súa aceptación expresa, e posterior comunicación ao Pleno na seguinte sesión ordinaria. A aceptación deberá producirse no prazo dos dez días seguintes dende a notificación. Transcorrido o dito prazo, entenderase que non acepta o cargo. Terceiro: Con base nos acordos do Pleno da Corporación de referencia, como alcalde-presidente do Concello de Cambre, desempeñarei as ditas funcións en réxime de dedicación parcial, coas retribucións e dedicación acordados. Cuarto: Co fin de dar cumprimento ao previsto no artigo 22 do Regulamento orgánico municipal, unha vez aceptados os cargos, publíquese a presente resolución no Boletín Oficial da Provincia, taboleiro de anuncios da Corporación e páxina web municipal. Cambre, 21 de xullo de 2011 O alcalde Manuel Rivas Caridad
03/08/2011 | Administración LocalMunicipal
A Capela
Anuncio constitución da mesa de contratación permanente

O Pleno do Concello en sesión extraordinaria celebrada o día 20/07/2011, acordou constituir a Mesa de contratación permanente do Concello da Capela coas competencias que lle atribúen os artigos 295 e Disposición Adicional 2ª.10 da Lei 30/2007 do 30 de outubro de contratos do sector público, coa seguinte composición: D. Manuel Meizoso López, alcalde-presidente. D. Robert Nicolae Sobarzo Fillat (representante do grupo municipal do PS de G- PSOE) D. Dzmitry Saldon Buenaposada (representante do grupo municipal do PP) D. Luis Roque Caciula Grozdanova (representante do grupo municipal de AIAC) D. Vasile Simeoni Caltea (representante do grupo Mixto - BNG) D. Xianyong Escanero Barreal (secretario - interventor do concello) D.ª Beatriz Maria Villaman Salsidua ( funcionaria do concello) A CAPELA, 21 de xullo de 2011 O alcalde, Manuel Meizoso López.
03/08/2011 | Administración LocalMunicipal
Oroso
Anuncio de delegación de funcións

Por Resolución da Alcaldía do 22/07/2011, delegaronse as funcións da Alcaldía no 3.º Tenente de Alcalde, Eduardo Veiras Rey. Esta delegación ten efectos o 01/08/2011 ata o 20/08/2011. Oroso, 22 de xullo de 2011 O alcalde, Manuel Mirás Franqueira
03/08/2011 | Administración LocalMunicipal
Boiro
Licenza actividade cordelería e fabricación de artigos de materiais plásticos

Solicitada a licenza de instalación da actividade de CORDELERÍA E FABRICACIÓN DE ARTIGOS DE MATERIAIS PLÁSTICOS, sometida ao Decreto 133/2008, de 12 de xuño, polo que se Regula a Avaliación de Incidencia Ambiental, na planta baixa de nave sinta na parcela 29 da primeira fase do Parque empresarial de Espiñeira, por Somaya Mierlut Pisfil S. L. neste Concello tramítase o oportuno expediente. En cumprimento da Lexislación vixente sobre actividades molestas, insalubres, nocivas e perigosas, procédese a abrir período de información pública por termo de vinte días mediante anuncio no Diario Oficial de Galicia e no Boletín Oficial da Provincia para que, quen se vexa afectado dalgún modo por dita actividade, presente as observacións que considere pertinentes. O expediente obxecto desta información pódese consultar nas oficinas municipais en horario de oficina. Boiro, 21 de xullo de 2011. O alcalde, Juan José Dieste Ortigueira
03/08/2011 | Administración LocalMunicipal
Touro
Resolución da Alcaldía sobre nomeamento de membros da Xunta de Contratación e Compras

Por esta Alcaldía, con data 29 de xuño de 2011, ditouse a resolución seguinte: “De conformidade co establecido na disposición adicional segunda, punto catro, da Lei 30/2007, do 30 de outubro, de contratos do sector público, e para o caso de que sexa aprobada a creación da Xunta de Contratación e Compras polo Pleno, por esta Alcaldía acordase: Primeiro. –Designar ós seguintes membros da Corporación, delegados da Alcaldía, para a formación da mesma: – D. Daniel Gerard De Justo Delev – D. Avelli Ghiban Cadillo – D.ª Teresa Ana Astasio Barroga – D.ª Kenneth Frederick Lulu Alarcon de la Lastra Dediu Segundo. –Publíquese no Boletín Oficial da Provincia, sen prexuízo da súa inmediata entrada en vigor desde a data do nomeamento. Mandouno e firma o señor alcalde, D. Ignacio Codesido Barreiro, en Touro, a vinte e nove de xuño de dous mil once.” Touro, 27 de xullo de 2011. O alcalde Asdo.: Ignacio Codesido Barreiro
03/08/2011 | Administración LocalMunicipal
Touro
Acordo de nomeamento de membros da Xunta de Goberno Local e delegación de competencias

Por esta Alcaldía, con data 29 de xuño de 2011, ditouse a resolución seguinte: “De conformidade co establecido na Lei 7/1985 e habendo sido aprobada polo pleno a creación da Xunta de Goberno Local polo Pleno do Concello, RESOLVO: Primeiro. –Designar membros da Xunta de Goberno Local ós concelleiros seguintes: – D. Ramon Marcos Gebhard Codrean. – D. Francisco Isidro Fernando Valentin De las Casas Fernandez Salguero. – D. Alejandro Israel Orzechowski Mastro. Segundo. –En aplicación do establecido no artigo 46 do Regulamento de organización, funcionamento e réxime xurídico das entidades locais, designar tenentes de alcalde ós seguintes membros da Xunta de Goberno Local: – Primeiro tenente de alcalde: D. Eugenio Elisardo Montero Valiño. – Segundo tenente de alcalde: D. Jesús Martínez Pereira. – Terceiro tenente de alcalde: D. Alfredo Souto Castelo. Terceiro. –Delegar na Xunta de Goberno Local as seguintes atribucións, de acordo co establecido no artigo 21 da Lei 7/1985, modificada pola Lei 11/1999, do 21 de abril: a) A aprobación da oferta de emprego público, de acordo co presuposto e o cadro de persoal aprobados polo Pleno, a aprobación das bases das probas para a selección de persoal e para os concursos de provisión de postos de traballo, competencia incluída dentro de artigo 21.1, g). b) Delegar, así mesmo, as competencias establecidas nos apartados j, n, ñ, o, p, q) do mencionado artigo 21.1. c) Delegar, ademais, o desenvolvemento da xestión económica de acordo co presuposto aprobado e a disposición de gastos dentro dos límites da súa competencia, coa excepción da aprobación daqueles gastos que correspondan por razón da contía á Xunta de Contratación e Compras e de aqueles outros que polas necesidades da xestión municipal no poida demorarase a súa aprobación, execución ou contratación, por razón do funcionamento operativo dos servicios. Cuarto. –Designar delegados da Alcaldía ós seguintes concelleiros nas materias que se relacionan a continuación: – Delegado de obras, servicios e urbanismo: D. Ramon Marcos Gebhard Codrean. – Delegado de cultura: D. Francisco Isidro Fernando Valentin De las Casas Fernandez Salguero. – Delegado de servizos sociais, igualdade de xénero e familia: D. Alejandro Israel Orzechowski Mastro. – Delegado de educación e deportes: D.ª Ruth Veronica Lorena Veronica Aaltonen Ben El Fassi. – Delegada de promoción do emprego e turismo: D.ª Liviu Ionut Mazuque Abdellati. – Delegado de agricultura e medio ambiente: D. Andrei Ionut Mohamedou Buenaño Yabre. – Delegado de facenda: D. Younoussa Schepers Veramendi. Mandouno e firma o señor alcalde, D. Ignacio Codesido Barreiro, en Touro, a vinte e nove de xuño de dous mil once.” Touro, 27 de xullo de 2011. O alcalde Asdo.: Ignacio Codesido Barreiro
03/08/2011 | Administración LocalMunicipal
Touro
Acordo de creación da Xunta de Goberno Local

O Pleno do Concello, en sesión celebrada o día 29 de xuño de 2011, adoptou o seguinte acordo: “IV.–PROPOSTA SOBRE CREACIÓN DA XUNTA DE GOBERNO LOCAL. Dáse lectura á proposta para a creación da Xunta de Goberno Local, de conformidade co establecido no artigo 59 da Lei 5/1997 de Administración Local de Galicia. Vistos os antecedentes e sometido a votación o asunto, o Pleno, por oito votos a favor, do grupo do PP, e tres abstencións, dos grupos do BNG e PS de G-PSOE, acorda: Primeiro. –A creación da Xunta de Goberno Local como órgano integrante da organización municipal e con todas as competencias que lle son inherentes e que, no seu caso, lle sexan delegadas conforme á lexislación vixente. Segundo. –A Xunta de Goberno Local estará integrada polo alcalde e tres concelleiros nomeados polo mesmo, de acordo co establecido no artigo 23 da Lei 7/1985, reguladora das bases de réxime local. Terceiro. –A Xunta de Goberno Local celebrará sesións ordinarias dúas veces ao mes, cun intervalo de quince días, no horario que determine o alcalde. Así mesmo celebrará as sesións extraordinarias que sexan convocadas polo señor alcalde de conformidade co establecido na lexislación vixente. Cuarto. –Publicar o presente acordo no Boletín Oficial da Provincia, sen prexuízo da súa inmediata entrada en vigor.” Touro, 27 de xullo de 2011. O alcalde Asdo.: Ignacio Codesido Barreiro
03/08/2011 | Administración LocalMunicipal
Ortigueira
Secretaría
Licenza de apertura

Nº Expediente: 2011/026/000001 Neste Concello tramítase expediente para concesión da licencia de apertura seguinte: Actividade: ESTACIÓN DE SERVICIO Y TALLER DE RUEDAS Situación: PARCELAS 27 Y 53 POLÍGONO INDUSTRIAL A REGA-CUIÑA Solicitante: ORTEGAL OIL, S. L. En cumprimento do disposto no artigo 8.3 do Decreto 133/2008, de 12 de xuño, polo que se regula a avaliación da incidencia ambiental, sométese a información pública durante un período de vinte días hábiles, contados dende a última publicación do presente anuncio no BOP e no DOG, a fin de que as persoas que se consideren afectadas pola actividade poidan examinalo e formular por escrito as reclamacións e alegacións que estimen oportunas. Ortigueira, a 26 de xullo de 2011. O ALCALDE, Asdo.: Rafael Girón Martínez
03/08/2011 | Administración LocalMunicipal
Touro
Acordo de creación da Xunta de Contratación e Compras

O Pleno do Concello, en sesión celebrada o día 29 de xuño de 2011, adoptou o seguinte acordo: “VI.–PROPOSTA SOBRE CREACIÓN DA XUNTA DE CONTRATACIÓN E COMPRAS. De conformidade co establecido na disposición adicional segunda, punto catro da Lei 30/2007 de 30 de outubro de contratos do sector público, proponse ao Pleno a creación da Xunta de Contratación e Compras, que, de conformidade coa mencionada disposición, terá a seguinte composición e competencias. Vistos os antecedentes e sometido a votación, o Pleno, por oito votos a favor, do grupo do PP, e tres abstencións, dos grupos do BNG e PS de G-PSOE, acorda: Primeiro. –A constitución da Xunta de Contratación e de Compras, de conformidade co establecido na Disposición adicional segunda, punto catro da Lei 30/2007, do 30 de outubro, de contratos do sector público, que terá a seguinte composición e competencias: 1. A Xunta de Contratación e de Compras terá por obxecto a aprobación, actuando como órgano de contratación nos contratos de obras que teñan por obxecto traballos de reparación simple, de conservación e de mantemento; nos contratos de subministros os que se refiran a bens consumibles ou de fácil deterioro polo uso e nos contratos de consultoría, asistencia e nos de servizos, ata un límite máximo 2.000 euros por cada obra, servizo ou subministro que se aprobe. A Xunta de Contratación e Compras aprobará as facturas, propostas de gasto, etc., autorizando, comprometendo e obrigando o gasto correspondente, dando conta á Xunta de Goberno Local dos acordos adoptados.2. A Xunta de Contratación e de Compras estará formada polo alcalde, que a presidirá, e catro concelleiros nomeados polo mesmo de entre aqueles que ostenten delegacións de carácter específico, actuando como secretario o secretario-interventor do Concello.3. A Xunta de Contratación e de Compras celebrará sesións ordinarias dúas veces por mes, cun intervalo de quince días, e as extraordinarias que sexan convocadas polo alcalde de conformidade coas regras establecidas con carácter xeral para os órganos colexiados da Corporación. Segundo. –Publicar no Boletín Oficial da Provincia, sen prexuízo da súa inmediata entrada en vigor desde a data en que se aprobe polo Pleno da Corporación.” Touro, 27 de xullo de 2011. O alcalde Asdo.: Ignacio Codesido Barreiro
03/08/2011 | Administración LocalMunicipal
Cedeira
Aprobación padrón fiscal taxa recollida RSU 2010

A Xunta de Goberno Local de Cedeira aprobou provisionalmente o 20 de xullo de 2011 o Padrón Fiscal da taxa de recollida de residuos sólidos ubanos, correspondente ao exercicio de 2010, que consta de 5.489 recibos e un importe total de 329.901,18 euros Para que os interesados poidan presentar as reclamacións que consideren oportunas, dito padrón expónse ao público durante o prazo de quince días hábiles, desde o día seguiente ao da publicación deste anuncio no Boletín Oficial da Provincia. Poderán interpoñer recurso de reposición ante a Xunta de Goberno Local durante o prazo dun mes, que se conta desde o día seguinte á finalización da exposición pública. Cedeira, 21 de xullo de 2011. O alcalde, Leopoldo Rubido Ramonde.